
				Waoveur

				Vur Sjeng

				’t Greizde in den druim

				de boks neet naat

				chotsamme wat ’t mos

				dao, achter dae pallemsjtroek

				ao jao dao, dae waar d’r nag

				‘t hei de bekskes nag naat

				|daen druim waar waor

				gewaes, vur jaore truuk

				mit ein twiee dreej zes

				sjmaerlep deje zeej

				oetgewonne kwagke opblaoze

				wiej laupe traon

				neet weggesjtruimp

				mit wieed te gaele plas

				nao onger in den hals

				en lieger midde tosse

				laeggezaoge memme

				In den druim zoch ich

				de noow aoje men

				en wos det ich

				zoej gaon vraoge

				aan die nag laevde

				Wat vulde geej

				wat vuldes do

				doe’t geej det deejt

				lachde kaakde wiel geej

				veugelkes mertelde

				nekse kwagke van moetse

				onger de sjtru-poppe reet

				wiel veugelkes-moders piebde.

				Beej det holtere honderhok

				ein kiendje sjtong.

				Het hei ein sjolkse veur.

				Dao kwaam hae aangevare op ziene scootmobiel.

				Eine van diej doe.

				Hae heel sjtil en vroog wie geit őt, maedje? Ich zach, ich doch aan dich

				vannach. Waoveur deje do en diej anger jonge zoee vrieed mit biester?

				Hae versjrok zich. ’t Deurde.

				Ach maedje, weej krege ze bald idderen daag gerete van Pap.

				Mit ein wietske det we zellef moste gaon sjnieje.

				Daoveur

				Godelieve van Gemen, Baolder

					Geer kint dit gediech ouch beluustere, 

					ingesproke door 

					Godelieve van Gemen. Klik daoveur hei

